b"\n_START_ARTICLE_\nCarry van Bruggen\n_START_SECTION_\nBiografia\n_START_PARAGRAPH_\nVa n\xc3\xa9ixer a Caroline de Haan com a sisena filla d'una fam\xc3\xadlia jueva de disset nens a Smilde. Son pare era haz\xc3\xa0n (cantor) a la comunitat jueva local, i escorxador. De vegades junts amb el seu germ\xc3\xa0 Jacob Isra\xc3\xabl de Haan van considerar-se bessons, perqu\xc3\xa8 van n\xc3\xa9ixer el mateix any. El subt\xc3\xadtol del seu recull de contes Het huisje aan de sloot: 25 episodis de la vida d'una nena i el seu bess\xc3\xb3, va contribuir a la confusi\xc3\xb3. Va estudiar a l'escola de mestres i enseny\xc3\xa0 uns anys abans d'anar-se'n amb el seu esp\xc3\xb2s, el periodista Kees van Bruggen, cap a les col\xc3\xb2nies de l\xe2\x80\x99\xc3\x8dndia neerlandesa, actualment Indon\xc3\xa8sia. El 1910 torn\xc3\xa0 cap als Pa\xc3\xafsos Baixos. Va casar-se una segona vegada, tamb\xc3\xa9 sense gaire felicitat. Mor\xc3\xad despr\xc3\xa9s d'una descompensaci\xc3\xb3._NEWLINE_Segons G. W. Huygens, la seva obra t\xc3\xa9 una posici\xc3\xb3 important en la literatura neerlandesa de l'inici del segle XX per la seva intel\xc2\xb7lig\xc3\xa8ncia, la seva capacitat d'autoan\xc3\xa0lisi, la seva joventut jueva i la seva natura inquieta. Servava un cert rancor als intel\xc2\xb7lectuals que la menyspreaven com a autodidacta.\n_START_SECTION_\nAvui\n_START_PARAGRAPH_\nEl 1997, la ciutat de Zaandam va erigir una escultura p\xc3\xbablica d'una biblioteca amb la seva obra per commemorar l'autora.\n_START_SECTION_\nObra\n_START_PARAGRAPH_\nLa Biblioteca digital de la literatura neerlandesa public\xc3\xa0 l'inventari complet de l'obra. No hi ha cap traducci\xc3\xb3 catalana. A m\xc3\xa9s d'obres liter\xc3\xa0ries, tamb\xc3\xa9 public\xc3\xa0 uns texts assag\xc3\xadstics que van mantenir la seva modernitat. Avall es dona una selecci\xc3\xb3 de les seves obres m\xc3\xa9s importants."